**OTЧЕТ**

**ЗА ПОСТЪПИЛИТЕ ЗАЯВЛЕНИЯ ЗА ДОСТЪП ДО ОБЩЕСТВЕНА ИНФОРМАЦИЯ ПРЕЗ 2018 ГОДИНА**

През 2018 година в Община Карнобат са постъпили общо 6 (шест) писмени заявления за достъп до обществена информация. Всички са заведени в деловодната система на общината, както и в Регистъра за заведени заявления по ЗДОИ (в хартиен и електронен вариант).  
  
Заявената информация е предоставяна в законния срок по Закона за достъп до обществена информация с писмено решение за осигуряване на достъп. Четири от постъпилите заявления са подадени от физически лица, две от фондации. През отчетния период има един регистриран отказ за предоставяне на информация, поради изразено изрично несъгласие от трето лице.  
  
През отчетния период, информацията е предоставяна на заявителите в желаната от тях форма. В 4 (четири) от  постъпилите заявления, предпочитаната форма за предоставяне на информация е по електронен път -  на e-mail адрес, на 2 (две) – копия на хартиен носител. В случаите когато е било приложимо, информацията се предоставя след подписване на приемо-предавателни протоколи и представяне на платежен документ за заплатена такса, съгласно Заповед № ЗМФ-1472 от 29.11.2011 г. на Министъра на финансите. През отчетния период, заявената информация е предоставяна в законоустановения срок по чл.28, ал. 1 от Закона за достъп до обществена информация.   
  
При едно от постъпилите заявления, информацията е предоставена в срока по чл. 30, ал. 1 от Закона за достъп до обществена информация предвид че поисканата в заявлението информация е в голямо количество и е необходимо допълнително време за нейната подготовка.  
  
**Настоящият отчет е изготвен на основание чл. 15, ал. 2 от Закона за достъп до обществена информация.**